Z A P I S N I K
44. sjednice Vijeća Mjesnog odbora Kanal održane u
utorak, 21. siječnja 2024. u Zagrebu, Dubravkin trg 4, s početkom u 17:00


Nazočni članovi Vijeća: Karla Vitali, Davor Popović, Ivan Staneković, Nikša Štos

Predsjedava: Karla Vitali, predsjednica Vijeća.

Zapisnik vodi: Karla Vitali

Predsjednica Vijeća, konstatira da je nazočno četiri (4) od  (4)  člana Vijeća, što znači da Vijeće može pravovaljano odlučivati, te otvara 44. sjednicu Vijeća Mjesnog odbora Kanal.

Predsjednica Vijeća, otvara raspravu o Zapisniku 43. sjednice Vijeća.

Predsjednica Vijeća, zaključuje raspravu i daje na glasovanje prijedlog Zapisnika 43. sjednice. Vijeća. Nakon provedenog glasovanja, konstatira da je Vijeće  jednoglasno prihvatilo Zapisnik 43. sjednice Vijeća.

Predsjednica Vijeća  daje prijedlog Dnevnog reda na glasovanje.

Nakon provedenog glasovanja, konstatira da je Vijeće jednoglasno prihvatilo sljedeći:


DNEVNI RED:

1. Izvješće o radu Vijeća Mjesnog odbora Kanal za 2024. godinu,
2. Program rada Vijeća Mjesnog odbora Kanal za 2025. godinu,
3. Asfalterski program za 2025. godinu,
4. Pitanja i prijedlozi.


Ad. 1.	Izvješće o radu Vijeća Mjesnog odbora Kanal za 2024. godinu,


Karla Vitali, predsjednica Vijeća,  u kratkim crtama obrazlaže  Izvješće o radu Vijeća Mjesnog odbora Kanal za 2024. 

Karla Vitali, predsjednica Vijeća,  otvara raspravu.

U raspravi su sudjelovali svi nazočni članovi Vijeća.


Predsjednica Vijeća,  zaključuje raspravu i daje prijedlog Izvješća na glasovanje.
Nakon provedenog glasovanja konstatira da je Vijeće jednoglasno donijelo sljedeće:




IZVJEŠĆE O RADU
VIJEĆA MJESNOG ODBORA KANAL ZA 2024. 

1. UVODNE NAPOMENE

        Rad Vijeća Mjesnog odbora Kanal (dalje u tekstu: Vijeće) u 2024. bio je   
        određen slijedećim aktivnostima:
      - predlaganje prioriteta za Plan komunalnih aktivnosti Gradske četvrti Trnje za 2025.
      - predlaganje Malih komunalnih akcija Mjesnog odbora Kanal 2025.
      - predlaganje mjera za učinkovitiji rad komunalnih i redarstvenih službi,
      - predlaganje korištenja prostora Mjesnog odbora Kanal,
      - evidentiranje potreba za uređenje komunalne infrastrukture za Mjesni odbor Kanal
      - briga o zadovoljavanju različitih potreba građana i udruga građana,
      - davanje mišljenja Vijeću Gradske četvrti Trnje o pitanjima koja su važna za područje
        Mjesnog odbora Kanal.

2. RAD VIJEĆA

2.1. OSNOVNI KVANTITATIVNI POKAZATELJI  
   
a) Sjednice Vijeća 

        U 2024. godini Vijeće je održalo ukupno 12 sjednica Vijeća, 
	Na sjednicama je ukupno bilo 60 točaka dnevnog reda, odnosno u prosjeku 5 točki po sjednici.
	Vijeće je donijelo 48 Zaključka, 
	Sjednice Vijeća u prosjeku trajale 1,5 sati, odnosno za rad sjednica utrošeno je 
        18,00 sati. Svih 12 sjednica bilo je održano redovnim putem u prostoru mjesnog odbora.
        Na sjednicama je prisustvovala većina vijećnika, odnosno, 83 % članova Vijeća.
        Osim sjednica Vijeća, članovi Vijeća prisustvovali su i na drugim sastancima od važnosti  
        za  područje Mjesnog odbora Kanal. 

b) Predsjednica Vijeća 

        Predsjednica Vijeća Karla Vitali,  sazvalo je 12 sjednice Vijeća i istima predsjedavala. 

        Redovito je prisustvovala sjednicama koordinacije mjesnih odbora i Predsjednika Vijeća 
        Gradske četvrti Trnje.

        Ostvarena je zadovoljavajuća suradnja s Vijećem Gradske četvrti Trnje.

        Održala sastanak s korisnicima prostora Mjesnog odbora Kanal.

        U prostoru Mjesnog odbora Kanal organizirala primanje za građane  i    
        informirala ih kako da riješe svoje probleme. 
        
c) Potpredsjednik Vijeća

       Potpredsjednica Vijeća Ana Jaklin značajno je pomagala predsjednici Vijeća u njenom  radu. Obilazila je područje Mjesnog odbora  Kanal, a u prostoru Mjesnog odbora Kanal primala je građane i informirala ih o pitanjima važnim za Mjesni odbor  Kanal i  Gradsku četvrt Trnje i upućivala ih kako da riješe svoje probleme.
	Potpredsjednici Vijeća Ana Jaklin 13. ožujka 2024. prestao je mandat.
	Na 36. sjednici Vijeća mjesnog odbora Kanal za potpredsjednika Vijeća izabran je Davor Popović.
       Potpredsjednik Vijeća Davor Popović, značajno je pomagao predsjednici Vijeća u njenom  radu. 
       Obilazio je područje Mjesnog odbora  Kanal, a u prostoru Mjesnog odbora Kanal primao je građane i informirao ih o pitanjima važnim za Mjesni odbor  Kanal i  Gradsku četvrt Trnje i upućivao ih kako da riješe svoje probleme.

d) Članovi Vijeća 
        Aktivnosti članova Vijeća odvijale su se u pravilu na sjednicama Vijeća, sudjelovanjem  
        u raspravama, iznošenjem prijedloga i inicijativa te postavljanjem pitanja.
        U raspravama na sjednicama Vijeća sudjelovali su svi odazvani članovi Vijeća.  
        Članovi Vijeća često su koristili svoje pravo da pitaju i predlažu. U prostoru Mjesnog  
        odbora Kanal primali su građane i informirali ih o pitanjima važnim za  
        Mjesni odbor Kanal i Gradsku četvrt Trnje i upućivali ih kako da riješe svoje  
        probleme.
        Povećana je prisutnost članova Vijeća na terenu i njihova suradnja s građanima.      

2.2. SADRŽAJ RADA VIJEĆA

        Iz samostalne nadležnosti Vijeće je u 2024. donijelo slijedeće akte:

1. Izvješće o radu Vijeća za 2023. godinu.
2. Program rada Vijeća za 2024. godinu.
3. Financijski Plan Vijeća Mjesnog odbora za 2025.
4. Plan Malih komunalnih akcija za 2025.
5. Utvrđivanje prijedloga prioriteta za Plan komunalnih aktivnosti Vijeća Gradske četvrti Trnje za 2025.;
6. Odluke o korištenju prostora Mjesnog odbora Kanal.

3. ZAKLJUČNE OCJENE

        Učestalost održavanja sjednica zadovoljava. Treba izbjegavati duže trajanje sjednica i  
        veći broj točaka dnevnog reda.
        Vijeće je uvijek imalo kvorum, odnosno odaziv vijećnika na sjednice iznosio je  83 %.
        U raspravama se uglavnom članovi Vijeća drže dnevnog reda.
        Sadržaj rada (dnevni red) Vijeća, utvrđivao se na sjednicama koordinacije predsjednika  
         mjesnih odbora s predsjednikom Vijeća Gradske četvrti Trnje i na vlastitu inicijativu i   
         prijedloge. 
         Vijeće je nezadovoljno realizacijom Zaključaka Vijeća Mjesnog odbora i Plana komunalnih aktivnosti Vijeća Gradske četvrti Trnje.
         Gradska upravna tijela dužna su odgovarati na pitanja članova Vijeća.
         Stručni i administrativni poslovi za potrebe Vijeća obavljeni su kvalitetno i na vrijeme.




Ad 2. Program rada Vijeća Mjesnog odbora Kanal za 2025. godinu

Karla Vitali, predsjednica Vijeća,  u kratkim crtama obrazlaže  Program rada Vijeća Mjesnog odbora Kanal za 2025. 

Karla Vitali, predsjednica Vijeća,  otvara raspravu.

U raspravi su sudjelovali svi nazočni članovi Vijeća.

Predsjednica Vijeća,  zaključuje raspravu i daje prijedlog Programa rada na glasovanje.

Nakon provedenog glasovanja konstatira da je Vijeće jednoglasno donijelo sljedeće:


PROGRAM RADA
VIJEĆA MJESNOG ODBORA KANAL ZA 2025. GODINU


I. GLAVNI CILJEVI

        Sukladno svojim ovlastima, definiranim Statutom Grada Zagreba, Pravilima Gradske četvrti, Pravilima Mjesnog odbora Kanal i Poslovnikom o radu Vijeća Mjesnog odbora Kanal, Vijeće Mjesnog odbora Kanal u 2025. godini želi ostvariti slijedeće ciljeve:

1. Omogućiti članovima Vijeća, kao i drugim zainteresiranim građanima pravodobnu i potpunu informiranost o odlučivanju u tijelima Grada Zagreba o pitanjima od interesa za Mjesni odbor Kanal.

2. Odlučivanje o korištenju prostora Mjesnog odbora Kanal u skladu sa zajedničkim interesima građana, političkih stranaka i udruga građana.

               3.   Brinuti o realizaciji Plana malih komunalnih akcija i Plana komunalnih 
                     aktivnosti. 
 
II. ZADACI I ROKOVI

        Radi postizanja ovih programom utvrđenih ciljeva Vijeće će na svojim sjednicama u tijeku 2025., u naznačenim rokovima, raspraviti i donijeti odgovarajuće akte, a naročito o slijedećim pitanjima:

1. Izvješće o radu Vijeća Mjesnog odbora  Kanal u 2024., 
siječanj 2025.

2. Program rada za 2025.
siječanj 2025.

3. Financijski Plan Mjesnog odbora Kanal za 2026.
prosinac 2025. – siječanj 2026.

4. Godišnji izvještaj o izvršenju financijskog plana za 2024.
ožujak – svibanj 2025.

5. Plan malih komunalnih akcija za 2026. 
prosinac 2025. – siječanj 2026.

6. Pratiti realizaciju Plana malih komunalnih akcija i Plana komunalnih aktivnosti
kvartalno
7. Prikupljanje zahtjeva građana i drugih subjekata – evidentiranje potreba.
Kontinuirano

8. Raspravljati o mjerama za unapređenje prostora i prijedlozima urbanističkih planova uređenja na području Mjesnog odbora Kanal.
kontinuirano

9. Informirati građane o radu Vijeća i prijem građana po rasporedu korištenja prostorija Mjesnog odbora Kanal, odnosno 2. i 4. utorak u mjesecu od 18,00 do 19,00 sati.
kontinuirano

10. Pratiti stanje objekta Mjesnog odbora Kanal i poduzimati potrebne mjere sanacije, uređenja i opremanja.
kontinuirano

11. Informirati o stanju objekata predškolskog odgoja, objekata obrazovanja, kulture, športa i dr.
kontinuirano

12. Pravila Mjesnog odbora.
izmjene po potrebi

13.  Poslovnik o radu.
izmjene po potrebi

14. Predlaganje povjerenika civilne zaštite za svoje područje prema Vijeću Gradske četvrti
izmjene po potrebi

15. Utvrditi prijedloge prioritete komunalnih aktivnosti za 2026.
srpanj – kolovoz 2025.

Vijeće će, osim o navedenim, tijekom godine raspravljati i o drugim pitanjima koja        sukladno Pravilima Gradske četvrti Trnje i Mjesnog odbora Kanal, ocjeni  značajnim. Vijeće će također raspravljati i donositi mišljenja o prijedlozima akata o  kojima su tijela Grada Zagreba i gradska upravna tijela dužna prije njihova  donošenja  zatražiti mišljenje Vijeća ili predsjednika Vijeća, te razmatrati pitanja o kojima su  spomenuta tijela dužna informirati Vijeće. Vijeće se obvezuje uspostaviti što bolju suradnju s odgojno obrazovnim, sportskim i kulturnim ustanovama na području Mjesnog odbora Kanal.

	Zbog usklađivanja dinamike rada Vijeća Mjesnog odbora Kanal s jedne  strane sa radom Gradske četvrti Trnje i gradskih upravnih tijela s druge strane, u ovom Programu naznačene rokove realizacije pojedinih zadataka valja shvatiti kao vjerojatne. 

Ad 3. Asfalterski program za 2025. godinu,

Karla Vitali, predsjednica Vijeća,  u kratkim crtama obrazlaže  Asfalterski program Mjesnog odbora Kanal za 2025.  

Karla Vitali, predsjednica Vijeća,  otvara raspravu.

U raspravi su sudjelovali svi nazočni članovi Vijeća.

Predsjednica Vijeća,  zaključuje raspravu i daje prijedlog Izvješća na glasovanje.

Nakon provedenog glasovanja konstatira da je Vijeće jednoglasno donijelo sljedeći:

ZAKLJUČAK
 o Asfalterskom programu Mjesnog odbora Kanal za 2025. godinu

1. Vijeće Mjesnog odbora Kanal predlaže da se u Asfalterski program Mjesnog odbora Kanal za 2025. godinu uvrsti:

· Poljička ulica – od Ulice grada Vukovara do Doma za starije osobe Trnje
· Ulica Fausta Vrančića – od Ulice Paule i Većeslava Miškina do Ulice Vrbik
· Ulica grada Vukovara od k.br.228 do k.br.236

1. Ovaj zaključak se dostavlja Vijeću Gradske četvrti Trnje i Gradskom uredu za mjesnu samoupravu, promet, civilnu zaštitu i sigurnost, Područni odsjek Trnje ( Trnje ), Zagreb, Ulica Lavoslava Ružičke 26, na daljnje postupanje.

Ad 4. Pitanja i prijedlozi

Karla Vitali, predsjednica Vijeća, u kratkim crtama obrazlaže obavijesti, događaje i aktivnosti na području Mjesnog odbora Kanal od zadnje sjednice Vijeća.

Adrijan Rakić, potpredsjednik Vijeća,  izražava svoje nezadovoljstvo realizacijom i provedbom zaključaka sa sjednica Vijeća.

Karla Vitali, predsjednica Vijeća, zahvaljuje svima na sudjelovanju u radu sjednice Vijeća i zaključuje sjednicu. 

Dovršeno u 18:30 sati.

KLASA:024-08/25-002/178
URBROJ:251-13-11-17/002-25-2
Zagreb, 21. siječnja 2025.

Zapisnik vodila:
Karla Vitali
PREDSJEDNICA
Vijeća Mjesnog odbora
Kanal

